Prienų rajono savivaldybės tarybai

SPRENDIMO „DĖL SAVIVALDYBĖS TURTO PANAUDOS SUTARTIES NUTRAUKIMO“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Nutraukti prieš terminą bendru šalių susitarimu sprendimo projekte nurodytą Savivaldybės turto panaudos sutartį, sudarytą su Prienų rajono asmenų su negalia draugija (juridinio asmens kodas 293122840) (toliau – Draugija) dėl patalpų, esančių J. Basanavičiaus g. 20-1, Prienų m.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, kuris nustato, kad kad išimtinė savivaldybės tarybos kompetencija yra savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka; Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, kuris nustato, kad savivaldybių turtą valdo, naudoja ir juo disponuoja savivaldybių tarybos pagal Lietuvos Respublikos vietos savivaldos įstatymą – įgyvendindamos turto savininko funkcijas; 2019-09-05 Savivaldybės turto panaudos sutarties Nr. D1-631 9.2 papunkčiu, kuriame nustatyta, kad minėta sutartis gali būti nutraukta anksčiau termino šalių susitarimu.

Laukiami rezultatai:

Patvirtinus sprendimo projektą bus patenkintas Draugijos prašymas ir nutraukta sprendimo projekte nurodyta Savivaldybės turto panaudos sutartis.

Lėšų poreikis ir šaltiniai:

Šiam sprendimui įgyvendinti papildomos lėšos nereikalingos.

Kiti sprendimui priimti reikalingi pagrindimai, skaičiavimai ar paaiškinimai:

Gautas Draugijos prašymas (2025-03-06 Nr. 1 anksčiau termino bendru šalių susitarimu nutraukti 2019-09-05 Savivaldybės turto panaudos sutartį Nr. D1-631. Prienų rajono savivaldybei nuosavybės teise priklausančiose patalpose, esančiose J. Basanavičiaus g. 20-1, Prienų m., buvo įsikūrusi Draugija, kuri šiuo metu iškelta į naujas patalpas J. Basanavičiaus g. 16, Prienų m.

Parengtas sprendimo projektas dėl nurodytos sutarties nutraukimo.

Lyginamasis variantas:

Nėra.

Skyriaus vedėjas	Tomas Žvirblys

Džiuljeta Čepeliauskienė, tel. +370 319 61 173, el. p. dziuljeta.cepeliauskiene@prienai.lt